**Michael Schulte** (født 30. april 1990 i Eckernförde i daværende Vest-Tyskland) er en tysk sanger og låtskriver. Han startet sin musikalske karriere i 2008 med å legge ut coverfremføringer YouTube-kanalen sin. I 2012 endte han på tredjeplass i sesong 1 av *The Voice of Germany*, og han slapp debutalbumet *Wide Awake* senere samme år. Han representerte Tyskland i Eurovision Song Contest 2018 i Lisboa i Portugal, med sangen «You Let Me Walk Alone». Han endte på fjerdeplass med 340 poeng, Tysklands beste plassering siden seieren i 2010.

Bakgrunn
--------

Schulte ble født 30. april 1990 i Eckernförde, men vokste opp i Boren ved Slien og senere Dollerup, like ved Flensburg nær den dansk-tyske grense. Han var elev ved den danskspråklige Duborg-Skolen, der han ble uteksaminert i 2009. Senere gjennomførte han siviltjeneste. Faren døde da Michael var 14 år gammel.

Karriere
--------

I 2007 begynte Schulte å publisere videoer på YouTube, der han fremførte sine versjoner av populære låter. Til slutt ble han kontaktet av et management-selskap og signerte til slutt med Weinstein Media. I 2011–2012 var Schulte deltaker i den første sesongen av *The Voice of Germany*. Han prøvesang med «Set Fire to the Rain» av Adele og deltok på laget til artisten Rea Garvey. Til slutt endte Schulte på en tredjeplass i konkurransen, bare slått av vinneren Ivy Quainoo og andreplassen Kim Sanders. Etter konkurransen signerte platekontrakt med det uavhengige tyske platemerke Edel AG. Han utga debutalbumet *Wide Awake* i 2012.

I 2014 gjennomførte han en turné for fulle hus, og han ga ut oppfølgeralbumet *The Arising*. I 2015 tok han et sabbatår og deltok på flere låtskriver-leirer rundt om i verden for å finslipe sin musikalske identitet. Han skrev flere låter for DJ-en Alle Farben og deltok på Alle Farbens turné sommeren 2016. I desember samme år begynte han på sitt tredje album, *Hold the Rhythm*, med hjelp fra den svenske produsenten Kim Wennerström. Albumet ble utgitt i april 2017 og inneholdt Schultes første singel, «End of My Days». Samme år kom oppfølgersingelen «Falling Apart».

I desember 2017 ble Schulte annonsert som en av de seks deltakerne i sangkonkurransen *Unser Lied für Lissabon* – Tysklands nasjonale finale foran Eurovision Song Contest 2018. Schulte deltok med låten «You Let Me Walk Alone», som ble utgitt 20. februar 2018. Den tyske finalen ble arrangert 22. februar, og Schulte vant og ble dermed Tysklands representant til den internasjonale finalen i Lisboa. Der endte han til slutt opp på en fjerdeplass med 340 poeng. Utenom seieren i 2010, var dette Tysklands beste plassering i Eurovision Song Contest etter år 2000. Sangen fikk også en viss kommersiell suksess på kontinentet etter konkurransen.

Etter deltakelsen har Schulte blitt en kjent person innen Eurovision Song Contest, og han skulle kommentere Eurovision Song Contest 2020 for tyske Das Erste sammen med Tysklands mangeårige kommentator Peter Urban. Da finalen ble avlyst, deltok han i stedet i erstatningsprogrammet, *Eurovision: Europe Shine a Light*, der han sang «Ein bißchen Frieden» sammen med nederlandske Ilse DeLange.

Referanser
----------

1. ↑   oppført som Michael Schulte (2), www.discogs.com[Hentet fra Wikidata]
2. ↑  Klingsporn, Jenna. «Casting-Show: Dolleruper möchte The Voice of Germany werden | shz.de». *shz*. Besøkt 24. mai 2020.
3. ↑  «Flensborg Avis Plus - Michael Schulte synger for ligestilling». *www.fla.de*. Besøkt 24. mai 2020.
4. 1 2 3  «Michael Schulte - Germany — Lisbon 2018». *eurovision.tv*. Besøkt 24. mai 2020.
5. ↑  «Eurovision 2018 : Michael Schulte, la douceur allemande». *tvmag.lefigaro.fr*. 23. februar 2018. Besøkt 24. mai 2020.
6. ↑  «Charts Deutschland KW 3: "The Voice"-Kandidaten entern Single Top 100» **(tysk)**. Musikmarkt.de. 17. januar 2012. Arkivert fra originalen 19. januar 2012. Besøkt 22. februar 2018.  «Arkivert kopi». Arkivert fra originalen 19. januar 2012. Besøkt 24. mai 2020.
7. ↑  Herbert, Emily (13. februar 2018). «Germany: Song Titles for Unser Lied für Lissabon Revealed». *Eurovoix* **(engelsk)**. Besøkt 24. mai 2020.
8. ↑  Farren, Neil (20. februar 2018). «Germany: Unser Lied für Lissabon Entries Revealed». *Eurovoix* **(engelsk)**. Besøkt 24. mai 2020.
9. ↑  NDR. «ESC-Vorentscheid: Das sind die Kandidaten». *www.eurovision.de* **(tysk)**. Besøkt 24. mai 2020.
10. ↑  «Michael Schulte & Ilse DeLange -Ein Bisschen Frieden – Eurovision: Europe Shine A Light». EBU. 16. mai 2020. Besøkt 24. mai 2020.

Eksterne lenker
---------------

* (en) Michael Schulte – kategori av bilder, video eller lyd på Commons Rediger på Wikidata
* (en) Michael Schulte på Internet Movie Database Rediger på Wikidata
* (en) Michael Schulte på Apple Music Rediger på Wikidata

* (en) Michael Schulte på Discogs Rediger på Wikidata

* (en) Michael Schulte på MusicBrainz Rediger på Wikidata

* (en) Michael Schulte på SoundCloud Rediger på Wikidata

* (en) Michael Schulte på Spotify Rediger på Wikidata

* (en) Michael Schulte på Songkick Rediger på Wikidata

* (en) Michael Schulte på Last.fm Rediger på Wikidata

* (en) Michael Schulte på AllMusic Rediger på Wikidata
* Michael Schulte på Twitter Rediger på Wikidata

* Michael Schulte på Facebook Rediger på Wikidata

* Michael Schulte på Instagram Rediger på Wikidata

* Michael Schulte på YouTube Rediger på Wikidata

* Michael Schulte på TikTok Rediger på Wikidata

| Utmerkelser og prestasjoner |
| --- |
|
| Forgjenger :**Levinamed «Perfect Life»**

 | **Tyskland i Eurovision Song Contest**2018 | Etterfølger :**S!stersmed «Sister»** |

|  |  |
| --- | --- |
| Oppslagsverk/autoritetsdata | VIAF **·** GND **·** ISNI **·** BBC Things **·** MusicBrainz **·** Discogs **·** AllMusic
 |